കുട്ടിയെ തട്ടിക്കൊണ്ടുപോകാന് ശ്രമമെന്ന് പരാതി കൂരാച്ചുണ്ട് : കൂരാച്ചുണ്ട് കൈതക്കൊല്ലിയില് മാരുതിവാനില് വന്ന സംഘം കുട്ടിയെ തട്ടിക്കൊണ്ടുപോവാന് ശ്രമിച്ചതായി പരാതി. മാതാപിതാക്കളാണ് പോലീസില് പരാതി നല്കിയത്. ചൊവ്വാഴ്ച ഉച്ചയ്ക്ക് അടുത്തുള്ള കടയില്നിന്ന് സൈക്കിളില് വീട്ടിലേക്ക് പോകുകയായിരുന്ന അഞ്ചാം ക്ലാസുകാരനെ തൂവാലകൊണ്ട് മുഖം മറയ്ക്കുകയും കൈയില് ഗ്ലൗസ് ഇടുകയും ചെയ്ത ഒരാള് വാനില്നിന്ന് പിടിക്കാന് ശ്രമിച്ചതായാണ് പരാതി. കോവിഡ് വ്യാപനം കൂടുതലായ പഞ്ചായത്ത് ക്രിട്ടിക്കല് കണ്ടെയ്ന്മെന്റ് സോണിലായതിനാല് റോഡില് ആളുകള് കുറവായിരുന്നു. പേടിച്ചുപോയ കുട്ടി സൈക്കിളിന്റെ വേഗം കൂട്ടി വീട്ടിലെത്തുകയായിരുന്നുവെന്ന് കുട്ടിയുടെ അമ്മ പോലീസില് മൊഴി നല്കി.